തമിഴ്നാട്ടിലേക്ക് പ്രവേശിക്കാന് നിയന്ത്രണമേര്പ്പെടുത്തി തമിഴ്നാട്ടിലേക്ക് പ്രവേശിക്കാന് നിയന്ത്രണമേര്പ്പെടുത്തി തമിഴ്നാട്ടിലേക്ക് പ്രവേശിക്കാന് നിയന്ത്രണമേര്പ്പെടുത്തിഗൂഡല്ലൂര്: കേരളത്തില് കോവിഡ് വ്യാപനം വര്ധിക്കുന്ന സാഹചര്യത്തില് കര്ശന നിയന്ത്രണങ്ങളുമായി തമിഴ്നാടും. 72 മണിക്കൂറിനിടയില് എടുത്ത ആര്.ടി.പി.സി.ആര് പരിശോധനഫലം കരുതണം. രണ്ട് ഡോസ് വാക്സിന് എടുത്തവര്ക്കും അതിര്ത്തി കടക്കാം. ആഗസ്റ്റ് അഞ്ച് മുതല് നിയന്ത്രണം കര്ശനമാക്കുമെന്ന് തമിഴ്നാട് സംസ്ഥാന ആരോഗ്യമന്ത്രി കെ. സുബ്രഹ്മണ്യന് വ്യക്തമാക്കി. നീലഗിരി ജില്ല ഒഴികെ സംസ്ഥാനത്തിന്െറ മറ്റ് ഭാഗങ്ങളിലേക്ക് കേരളത്തില്നിന്ന് വരുന്നവര്ക്ക് നിയന്ത്രണം ലളിതമാക്കിയിരുന്നു. അതേസമയം, കേരളത്തിലെ കോവിഡ് സാഹചര്യം കണക്കിലെടുത്താണ് വീണ്ടും നിയന്ത്രണമെന്ന് മന്ത്രി വ്യക്തമാക്കി. വാളയാര് അടക്കം പ്രവേശിക്കാനുള്ള എല്ലാ ചെക്ക് പോസ്റ്റുകളിലും കര്ശന പരിശോധനയുണ്ടാകും. നീലഗിരിയിലേക്കുള്ള ടൂറിസ്റ്റ് വിലക്ക് തുടരുകയാണ്. മറ്റ് അടിയന്തര യാത്രക്കായി വരുന്നവര് ഇപാസുംകൂടി കരുതണം. അല്ലാത്തപക്ഷം തിരിച്ചുപോകേണ്ടിവരും. കൂടുതല് ഇളവുകള് ഇല്ലാതെ തമിഴ്നാട്ടില് ആഗസ്റ്റ് എട്ടുവരെ ലോക്ഡൗണ് നീട്ടിയിരിക്കുകയാണ്. ഇതിനിടെ കേരളത്തില്നിന്ന് കര്ണാടകയിലേക്ക് പ്രവേശിക്കുന്നവര്ക്കും നിയന്ത്രണങ്ങള് ഏര്പ്പെടുത്തി. വയനാട് അതിര്ത്തിയിലെ മുത്തങ്ങ നീലഗിരിയിലെ ബന്ദിപ്പൂര് ചെക്ക്പോസ്റ്റുകളിലും കര്ണാടക അധികൃതര് കര്ശന പരിശോധന ആരംഭിച്ചു.റിവാള്ഡോക്ക് കോളര് ഐഡി ഘടിപ്പിച്ചുഗൂഡല്ലൂര്: മുതുമല കടുവ സങ്കേതത്തിലെ മാവനല്ല അതിര്ത്തിക്കടുത്ത് ആനക്കൊട്ടിലില് തളച്ച റിവാള്ഡോ എന്ന കാട്ടാനക്ക് കോളര് ഐഡി ഘടിപ്പിച്ചു. ആനയെ സ്വൈര്യമായി തുറന്നുവിടണം എന്ന ആവശ്യം ശക്തമായതോടെയാണ് അതിന്െറ മുന്നോടിയായിട്ടുള്ള കോളര് ഐഡി ഘടിപ്പിക്കല് നടത്തിയത്. കാട്ടിലേക്ക് തുറന്നുവിട്ടാല് നിരീക്ഷിക്കാനും ആനയുടെ സാന്നിധ്യം തിരിച്ചറിയാനുമാണ് കോളര് ഐഡി ഘടിപ്പിക്കുന്നതെന്ന് വനപാലകര് വ്യക്തമാക്കി. കഴിഞ്ഞ മേയ് അഞ്ചിനാണ് ആനയെ കൊട്ടിലിലടച്ചത്. ആനയുടെ തുമ്ബിക്കൈയില് മുറിവ് രൂക്ഷമാകുകയും ഇടതു കണ്ണിന്െറ കാഴ്ചകുറഞ്ഞതുമാണ് ചികിത്സയുടെ ഭാഗമായി ആനയെ കൊട്ടിലില് തളച്ചത്. അതേസമയം, ആനയെ കാട്ടിലേക്കുതന്നെ തുറന്നുവിടണമെന്ന ആവശ്യം ശക്തമായി. ഇതോടെ എന്ത് നടപടികളാണ് സ്വീകരിക്കേണ്ടത് എന്നറിയാന് മുതുമല കടുവസങ്കേത അധികൃതരുടെ ഉത്തരവ് പ്രകാരം എട്ടംഗ സമിതിയെ നിയോഗിച്ചിരുന്നു. ആനയെ കാട്ടിലേക്കുതന്നെ വിടണമെന്ന ശിപാര്ശയാണ് സമിതിയും മുന്നോട്ടുവെച്ചത്. ഇതോടെയാണ് വനപാലകരുടെ നിരീക്ഷണത്തില് ആനയെ തുറന്നുവിടാന് തീരുമാനിച്ചത്. അഭയാരണ്യം വനമേഖലയില് പത്തേക്കര് വിസ്തൃതിയില് സോളാര് വേലി ഏര്പ്പെടുത്തി ആനയെ തുറന്നുവിടും. അതിനു മുന്നോടിയായിട്ടുള്ള നടപടികളുടെ ഭാഗമായാണ് കോളര് ഐഡി ഘടിപ്പിക്കുന്നത്. സങ്കേതത്തിലെ മാവനഹല്ല, വാഴത്തോട്ടം, ബൊക്കാപുരം, മസിനഗുഡി ഭാഗങ്ങളിലെ ജനങ്ങളുമായി ഇണങ്ങി അവര് നല്കുന്ന ഭക്ഷ്യവസ്തുക്കളും മറ്റുംതിന്ന് കാട്ടിലേക്ക് മാറാതെവന്ന ആനയെ വീണ്ടും കാട്ടിലേക്കുതന്നെ തുറന്നുവിട്ടാല് വിജയിക്കുമെന്നകാര്യം സംശയമാണെന്നും അഭിപ്രായമുയര്ന്നിട്ടുണ്ട്.വാക്സിനേഷന് ഒന്നാംഘട്ടം പൂര്ത്തിയാക്കി ശ്രീമധുര ഗ്രാമപഞ്ചായത്ത്ഗൂഡല്ലൂര്: കോവിഡ് പ്രതിരോധ കുത്തിവെപ്പില് ഒന്നാംഘട്ടം പൂര്ത്തിയാക്കി സമ്ബൂര്ണത കൈവരിച്ച് ശ്രീമധുര ഗ്രാമപഞ്ചായത്ത് ഒന്നാം സ്ഥാനത്തെത്തി. പഞ്ചായത്തിന് കീഴിലെ ഒമ്ബതാം വാര്ഡില്പെട്ട കുറ്റിമൂച്ചി, കമ്മാത്തി, മണ്വയല്, ഏച്ചംവയല്, വട വയല്, ചേമണ്ടി ഉള്പ്പെടെയുള്ള ഗ്രാമങ്ങളിലെ 18 മുതല് മുതിര്ന്നവരടക്കമുള്ള 4500 പേര്ക്കും കുത്തിവെപ്പ് നടത്തിയതായി പഞ്ചായത്ത് പ്രസിഡന്റ് കെ.ആര്. സുനില് അറിയിച്ചു. കൂടാതെ രണ്ടാം ഡോസും 1500 പേര്ക്ക് നല്കിയതായും പ്രസിഡന്റ് പറഞ്ഞു. ഇതിനായി പൂര്ണ പിന്തുണ നല്കിയ ജില്ല ഭരണകൂടം ആരോഗ്യവകുപ്പ്, റവന്യൂ, പൊലീസ് ഭരണസമിതി അംഗങ്ങള്ക്ക് പഞ്ചായത്ത് ഭരണസമിതി നന്ദി രേഖപ്പെടുത്തി.cap